TANAUAN, Leyte, Feb 27 – Ginpatapod ni Presidente Benigno S. Aquino III han Martes an mga residente nga nawarayan puruy-anan dara han bagyo Yolanda (Haiyan) nga mahihimo na hira magbalhin ha permanente nga puruy-anan yana nga Marso.
Amo daw ini an baton han gobyerno nga mahirayo hira han peligro, ha pagyayakanon ni Presidente han pag-groundbreaking han ira plaza.
"Mahigit 25,000 pamilya–at permanenteng tahanan ang target nating ipatayo sa buong Leyte para mailayo itong mga kababayan natin sa sakuna. Isa po ang Tanauan sa ating mga permanent relocation sites para sa mga kabahayang tinamaan ng Bagyong Yolanda,” segun ha iya.
"Ang pangako po sa atin, matapos ang dalawang linggo mula ‘tong araw na ito, ‘yong unang 50 pamilya, lilipat hindi na sa bunkhouse kundi doon po sa permanenteng magiging tahanan na nila. ‘Yung higit-kumulang na natirang 1,300, within six months, lilipat na rin sa permanenteng bahay nila,” dugang niya.
Maabot daw 1,345 nga housing units in gin-titindog kaupod an Gawad Kalinga, an National Housing Authority ngan gobyerno lokal.
An Tanauan in usa ha mga calamity-hit areas nga gin-bisita ni Presidente ha pagtigaman han ika 28 nga anibersaryo han EDSA People Power revolution.
Ha Tanauan pala, ginsabi ni Presidente nga 1,375 an namatay dara kan Yolanda, ugaring nagtalinguha an mga tawo nga tumindog otro.
Daw nalukmay daw an kasing-kasing ni Presidente Aquino han nakita nga kabaskog han mga tawo nga gintarap ni Yolanda.
Nagresulta daw ini han hitaas nga pagrespeto han kalibutan, dara han kabaskog han Pinoy.
Amo daw ini nga kabaskog an iginpapasantop han ispirito han pagtigaman han EDSA.
An EDSA daw in bahin hin mga tawo nga hul-os nga nagbuburublig aber makatindog otro kataliwan in kakurian kon trahedya.
"Tungkol din ito sa mga komunidad na nag-ambagan upang muling magtayo ng mga tahanan matapos ang mga sakuna; tungkol din ito sa mga pamilyang nagbukas ng puso sa kanilang kapuwang binaha; tungkol ito sa mga indibiduwal na nangapitbahay upang bigyang-babala ang kanilang mga kasama, at nagsabing, lumikas na tayo, heto ang kamay ko, tanganan mo, kailangan nating magtiwala sa isa’t isa, kailangan nating magtulungan upang mabuhay," segun ha iya.
Nagsabi gihapon hi Presidente nga hiya in mabalik aber makita nga hul-os na an paka-tindog otro han mga tawo.
Han naglabay nga Martes, gin-inspeksyon ni Presidente an permanent relocation site han mga taga Tanauan ngan Pago.
Ginkita gihapon niya an Tanauan I Central School building nga gin-upay han Korean Joint Support Group ngan kanan Philippine Army's 53rd engineering brigade.
May-ada gihapon gin-plano nga permanente nga relocation sites para hin 1,500 nga balay kun diin may multiple sites nga gin-plano basi mas harani ha mga paka-buhi.
An primero nga lugar in may ma-igo nga 360 nga balay ngan mga community facilities. Posible daw magdara ngadto hin 50 nga pamilya ha Marso 8.
Duha pa nga lugar ha Maribi ngan Sacme villages in makaka-akomodar hin 460 ngan 300 nga kabablayan. May-ada daw gihapon ika-upat nga lugar nga gin-pla-plano.
Samtang na-tuhay na an Tanauan I Central School tikang han Peb. 12 samtang an iba nga eskoylahan in aaydon tubtub November 2014. (trans: PIA 8-Samar/NBQ)
http://news.pia.gov.ph/index.php?article=1751393328555
war_Latn war_Latn tgl_Latn tgl_Latn war_Latn war_Latn war_Latn war_Latn war_Latn war_Latn war_Latn tgl_Latn war_Latn war_Latn war_Latn war_Latn war_Latn war_Latn war_Latn zho_Hans